***Specijalizovani pravosudni kurs o međunarodnoj saradnji***

**Sesija 2.3**

**Pribavljanje dokaza u elektronskom obliku putem mehanizama međunarodne saradnje**

**Studija slučaja *WolfJäger,*  smernice za pitanja**

Q: *Koji su glavni pravci istrage*?

A: Identifikovanje svih ili što je više moguće oštećenih, dobijanje dokaza u elektronskom obliku iz njihovih računara – naročito u odnosu na internet saobraćaj, pribavljanje evidencija bankarskih transakcija, planiranje uzajamne pravne pomoći.

Q: Šta je potrebno prvo istražiti?

A: Utvrđivanje IP adresa lica koja su izvršila prevaru.

Q: *Postoji li bilo koja vrsta hitnosti u pogledu nekog segmenta istrage?*

A: Da, jer nije sigurno koliko dugo će podaci/dokazi u elektronskom obliku biti zaštićeni/očuvani.

Q: *Koju vrstu zahteva će uputiti tužilaštvo/istražni sudija*?

A: Član 29 – Hitna zaštita sačuvanih računarskih podataka i član 31 – Uzajamna pomoć u odnosu na pristupanje sačuvanim računarskim podacima.

Q: *Kome se upuđuju zahtevi*?

A: Bugarskoj, Češkoj i Srbiji.

Q: Koje činjenice i radnje će se zahtevati?

A: Koji davaoci internet usluga su hostovali IP adrese počinilaca, utvrđivanje identiteta korisnika IP adresa predviđenih ugovorom, utvrđivanje identiteta mogućih osumnjičenih, mogućnost započinjanja finansijske istrage, pretres prostorija i oduzimanje predmeta, saslušanje osumnjičenih i ispitivanje svedoka, zaplena nezakonite imovine. Učesnici mogu proširiti ovaj spisak dodatnim činjenicama i radnjama.

Q: *Kakvi dokazi će se tražiti*?

A: Evidencije i ugovori za IP adrese davalaca internet usluga, kopije/preslikavanje/klonovi hard diskova iz računara koje su koristili „brokeri“ i „uprava“, zapisnici o pretresu i zapleni, preliminarni stručni izveštaji, konekcija sa bazom podataka u vezi sa komunikacijom i razmenama između žrtve, brokera i uprave, analiza načina manipulacije investicionim računima žrtava, zapisnici sa saslušanja i ispitivanja, bankovni računi i nalozi za prenos, provera imovine. Učesnici mogu da sugerišu i druge vrste dokaza.

Q: *Postoji li potreba za posebnim istražnim radnjama*?

A: Ne, ukoliko nije utvrđeno da se prevarne radnje nastavljaju.

Q: *Koje radnje će se tražiti od stranih organa reda/tužilaštva/istražnog sudije*?

A: Naredbe davaocima internet usluga, preduzećima, bankama i drugim subjektima koji poseduju podatke, zaštita, pretres prostorija i oduzimanje predmeta, hapšenja, saslušanja i ispitivanja, moguće i dozvola za prisustvo nadležnih organa države molilje tokom sprovođenja nekih radnji, zabrana raspolaganja sredstvima, otvaranje finansijske istrage, otkrivanje mogućih novih tragova. Druge radnje.

Q: *Na koji način tužilaštvo/istražni sudija utvrđuju kome se šta šalje i kako?*

A: Radnje se granaju dalje nakon utvrđivanja IP adresa i njihovih korisnika u vreme izvršenja. Učesnici treba da objasne kako bi oni to učinili u skladu sa Budimpeštanskom konvencijom i lokalnim pravilima.

Q: *Ima li osnova za otvaranje finansijske istrage?*

A: Da, jer postoji osnov da se veruje da su novac i roba proistekli iz krivičnog dela. Država molilja izjavila je da je vrednost moguće štete u milionima evra.

Q: *Koje druge korake i/ili mere/radnje treba preduzeti?*

A: To zavisi od prethodnih odgovora.

Q: *Postoji li još nešto što biste učinili u svojoj zemlji?*

A: Učesnike treba podstaći da aktivno učestvuju u davanju odgovora.